CELEX: 22014D0803
Language: hu
Date: 2014-10-10 00:00:00
Title: 2014/803/EU: Az EU-Svájc Vegyes Bizottság 1/2014 határozata ( 2014. október 10. ) az Európai Közösség és a Svájci Államszövetség között létrejött, az árufuvarozáshoz kapcsolódó ellenőrzések és alakiságok egyszerűsítéséről, valamint a biztonsági vámintézkedésekről szóló 2009. június 25-i megállapodás I. melléklete 3. cikke (3) bekezdésének első albekezdésében említett adatok továbbítás alóli mentesítése eseteinek meghatározásáról

18.11.2014   
            
            
               HU
            
            
               Az Európai Unió Hivatalos Lapja
            
            
               L 331/38
            
         AZ EU-SVÁJC VEGYES BIZOTTSÁG 1/2014 HATÁROZATA
   (2014. október 10.)
   az Európai Közösség és a Svájci Államszövetség között létrejött, az árufuvarozáshoz kapcsolódó ellenőrzések és alakiságok egyszerűsítéséről, valamint a biztonsági vámintézkedésekről szóló 2009. június 25-i megállapodás I. melléklete 3. cikke (3) bekezdésének első albekezdésében említett adatok továbbítás alóli mentesítése eseteinek meghatározásáról
   
      (2014/803/EU)
   
   A VEGYES BIZOTTSÁG,
   tekintettel az Európai Közösség és a Svájci Államszövetség között létrejött, az árufuvarozáshoz kapcsolódó ellenőrzések és alakiságok egyszerűsítéséről, valamint a biztonsági vámintézkedésekről szóló, 2009. június 25-i megállapodásra (a továbbiakban: a megállapodás) és különösen annak 21. cikke (3) bekezdésére, összefüggésben annak I. melléklete 3. cikke (3) bekezdésének második albekezdésével,
   mivel:
   
               (1)
            
            
               A megállapodás célja az árufuvarozáshoz kapcsolódó ellenőrzések és alakiságok egyszerűsítésének fenntartása az áruk határon történő átlépésekor, valamint a szerződő felek közötti kereskedelem zavartalanságának biztosítása az ellátási lánc magas szintű biztonságának szavatolása mellett.
            
         
               (2)
            
            
               A szerződő felek kötelezettséget vállaltak arra, hogy az Unió hatályos jogszabályain alapuló intézkedések révén egyenértékű szintű biztonságot biztosítanak saját területükön.
            
         
               (3)
            
            
               Amikor a harmadik országba szánt áruk elhagyják az egyik szerződő fél vámterületét és a másik szerződő fél vámterületén áthaladnak, az első szerződő fél illetékes hatóságánál elhelyezett kilépési gyűjtő vámáru-nyilatkozaton feltüntetett biztonsági adatokat ez utóbbi hatóságnak továbbítania kell a második szerződő fél illetékes hatóságának.
            
         
               (4)
            
            
               A Vegyes Bizottság meghatározhat olyan eseteket, amikor nincs szükség ezen adatok továbbítására, amennyiben azok nem sértik az e megállapodás által szavatolt biztonsági szintet.
            
         
               (5)
            
            
               Az Európai Unió tagállamai és a Svájci Államközösség a nemzetközi polgári repülésről szóló Chicagói Egyezmény szerződő felei; az egyezmény 17. mellékletének értelmében a nemzetközi polgári repülés a jogellenes beavatkozás cselekményei elleni védelme érdekében a légi fuvarozók a szállítmány egészét a repülőgép fedélzetére történő berakodást megelőzően biztonsági ellenőrzésnek vetik alá.
            
         
               (6)
            
            
               Az Európai Közösségre és a Svájci Államszövetségre nézve kötelező a köztük 1999. június 21-én létrejött légiközlekedési megállapodás, amely a légi közlekedés biztonságát és védelmét szabályozza,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. melléklete 3. cikke (3) bekezdésének első albekezdése szerinti árukivitel esetében az adatok továbbítása nem kötelező, feltéve ha:
   
               a)
            
            
               az árukat egy légitársaság veszi át, amely biztosítja az áruk kiszállítását a szerződő felek vámterületéről;
            
         
               b)
            
            
               az áruk kiléptetése a második szerződő fél vámhivatala által légi úton történik;
            
         
               c)
            
            
               kilépési gyűjtő vámáru-nyilatkozatot vagy a gyűjtő vámáru-nyilatkozatban szereplő feltételeknek megfelelő kiviteli vámáru-nyilatkozatot nyújtottak be annál a vámhivatalnál, amelynek illetékességi területéről az árut exportálják;
            
         
               d)
            
            
               amikor az áruk megérkeznek a második szerződő fél vámterületének kilépési helye szerinti vámhivatalhoz, a fuvarozó e vámhivatal kérelmére annak rendelkezésére bocsátja az uniós kiviteli kísérő okmány vagy a svájci vámhatóságok által kiállított hasonló okmány egy példányát, amely tartalmazza az exportált árukra vonatkozó biztonsági adatokat.
            
         2. cikk
   Ez a határozat az elfogadását követő napon lép hatályba.
   
      Kelt Vacalloban, 2014. október 10-én.
      
         
            az EU-Svájc Vegyes Bizottság részéről
         
         
            az elnök
         
         Michaela SCHÄRER-RICKENBACHER